बिहार के चर्चित निर्माता डा. सुनील के भोजपुरी फिलिम ‘दिलेर’ के नाम गिनीज बुक ऑफ वर्ल्ड रिकार्ड में भेजल जाई सबसे कम समय में बनके रिलीज होखे वाली फिलिम का तौर पर. दूइए हफ्ता में बन गइल 2 घण्टा 45 मिनट के ई फिलिम. डा. सुनील के कहना ह कि एह फिलिम के शूटिंग रामोजी राव फिल्म सिटी, हैदराबाद में 21 जनवरी से शुरु भइल रहे आ 15 दिन में शूटिंग पूरा हो गइल रहल. 18 मार्च के एकरा सेंसर बोर्ड के सर्टिफिकेट बिना कवनो कट के मिल गइल. एह फिलिम के मुख्य किरदार में दिनेश लाल यादव निरहुआ आ अक्षरा सिंह बाड़ी.
मशहूर वितरक डा॰ सुनील एकर निर्माता आ सुब्बाराव गोसांगी एकर निर्देशक हउवें. डा. सुनील बिहार झारखण्ड मोशन पिक्चर्स एसोशियन के अध्यक्षो हउवन.
(शशिकांत सिंह)
bho_Deva bho_Deva mar_Deva